Ollie Viljoen in sy slaap oorlede | SARIE
Ollie Viljoen in sy slaap oorlede	deur SARIE.com-span
SA musieklegende Ollie Viljoen is gister 31 Augustus in die vroeë-oggendure in sy slaap oorlede. Só berig Die Burger.
Hy het hartversaking gehad, en hoewel hy vroeër in Augustus uit die hospitaal ontslaan is, is hy verlede week weer in ‘n Kaapse hospitaal opgeneem. Hy moes sy optrede by Oppikoppi vanjaar weens sy siekte kanselleer.
Sy boek, Kitare en ander Snare – Ollie Viljoen vertel (Hemel & See Boeke, R150) is in April vanjaar by KKNK bekendgestel. Die boek bevat ’n versameling stories, staaltjies en sowat 20 gedigte.
In die voorwoord van sy boek word hy as veelsydige musikant en vermaaklikheidster beskryf: “Sonder twyfel een van die grootste stimuleerders van die storievertel- en boeremusiek­tradisie in Afrikaans.”
Oor ’n tydperk van dertig jaar was Ollie regisseur van gewilde TV-programme soos Kom kuier saam, Spies en Plessie, Maak ’n las, Kyk-innie-pot en die Boereorkes-kompetisie. Boonop is Ollie ‘n radiopersoonlikheid, geliefd vir sy Boeremusiekprogram op RSG.
Bekendes bring hulde:
as ek eendag in die hemel komHERE ek vra needrig gee my nie‘n harp of lier seblief gee my net ‘n trekklavier – Ollie Viljoen Mr Ollie, jy was lief vir baie en ons was lief vir jou. Xx groetnis. Vir oulaas.
“Ek kan dit steeds nie glo nie. Daar word nou erg in ons bos gekap.”
Bye Oom Ollie.
Groete vir Pa en Tannie Estelle.
Dankie vir als. Nóg FOTO’S (Bron: Facebook)
Ollie by die Blues & Susters
Ollie VIljoen en Manie Bodenstein
Die vraag is gevra, die ring is aan die vinger, nou sien ons uit na troue hou … In die lente is dit gewoonlik nie net die bloeisels wat blom nie, maar ook die liefde. Vra maar vir die aktrise …